Viborger Samler, 1819-05-05
Kjøbenhavn, d. 30te April. Angaaende Bestemmelserne for det ny Laanefond, r i Collegialtidenden kundgjort følgende: "Extract af Hs. Majestæts allernaadigste Resolution af 3die April: Vi ville allernaadigst have fastsat, at den i nærværende allerunderdanigste Forestilling omtalte Laanesag i Almindelighed og Udlaanene i Særdeleshed skal underlægges Vor Direction for Statsgielden og den synkende Fond, dens Bestyrelse. Om fornødent gjøres, skal en Sum af 1 Million Species af det i Hamborg negotierede Laan anvendes til Udlaan foruden de 300000 Species, i forrige Aars 11te Juni udlaante. Den hele til nye Udlaan bestemte Sum af 1 Million Species skal, forsaavidt sikkre Panter tilbydes, udlaanes i næste 11te Juni Termin, og ikkun forsaavidt noget af denne Sum haves tilovers, Udlaan for de følgende Terminer tilsiges de derom Ansøgende. Til at erholde Laan bør fortrinligen komme i Betragtning ikke blot de, der beviislig i næste 11te Juni Termin have at betale opsagte Capitaler, men enhver, der beviislig har Gjeld at betale, og navnlig de Godseiere, der beviislig staae i Forskud for deres Bønders Skatter. Ogsaa bør alle næringsdrivende Eiendomsbesiddere, hvad enten de boe paa Landet eller i Kjøbstederne. være lige berettigede til at erholde Laan. For Udlaan til enkelte Eiendomsbesiddere eller paa enkelte Eiendomme skal intet Maximum finde Sted men den Sum, der bevilges til Laans, blot rette sig efter den anbudne Sikkerhed. Det allerunderdanigst foreslaaede Minimum for Udlaan af 500 Rbdlr. ville vi have bestemt til 300 Rbdlr. Det i Forslag bragte Afdrag af 1 Pic. af den laante Capital skal for det første ikke finde Sted; men derom kan om nogle Aars Forløb, gjøres allerunderdanigst Forslag. Den aarlige Rente bestemmes desuagtet ikkun til 5 Prc. af Capitalen. Udlaanene i næste 11te Juni Termin skal i de danske Provindser blot skee i Sølv med Sedler efter Qvartalscoursen. Enhver, der erholder Laan, bør med Qvittering bevise, at han har betalt saavel de resterende Skatter, som de resterende Renter til Nationalbanken, forsaavidt der for hine eller disse ikke allerede er bevilget Dilationer med bestemte Terminer. J modsat Fald decourteres de resterende Skatter og Bankbehæftelses=Renter i den til Laans bevilgede Sum, og afleveres til vedkommende Kasser. De, der erholde Laan, bør forpligte sig til at tilbagekalde de Opsigelser, de maatte have gjort til deres Debitorer, for en Tid af 3 Aar. befindes det, at nogen Eiendomsbesidder, der har modtaget Laan, overtræde denne betingelse, saa skal den ham laante Kapital strax opsiges ham. B. Den kongelige Resolution dateret 16de April. Vi approbere herved allernaadigst som Regler for Sikkerheden for Udlaanene af det af Os allernaadigst udsatte Laanefond: a) at Udlaanene skee ene og alene paa faste Eiendomme uden Forskiel af deres Beliggenhed enten paa Landet eller i Kjøbstederne. b) at den Sum, hvorfor enhver saadan Eiendom er taxeret til Bankheflelsen, maae ansees som dens Værdie, c) at den af denne antagne Værdie, forsaavidt Fondens Evne og Mængden af de Ansøgende tillader det, samt uden Hensyn til om Bankhæftelsens Summa selv er af dragen, eller endnu skyldes til Banken, maae udlaane indtil det Halve, det være sig enten i første, anden eller følgende Prioriteter, naar kuns i det HeleTaxationssummens Halvdeel ikke overskrides ved Udlaanet, dog saaledes at selv denne Halvdeel enten forholdsmæssigen nedsættes eller aldeles nægtes, hvor enten alle eller nogen betydelige Deel af Jorderne til en Land Eiendom ved Ansættelsen i 1802 ere vurderede til ringeste Taxt, eller Assurancen paa bank behæftede Bygninger siden Ansættelsen er i mærkelig Maade nedsat, eller der paa nogen til Pant an buden Arvefæste Eiendom maatte hvile svære Natutal Ydelser.